Morten Helveg Petersen (RV), 2002-03-19:
Det Radikale Venstre overfinansierer sine ændringsforslag til finansloven, så gælden kan nedbringes med 1,5 mia. kr. ekstra, samtidig med at vi foreslår, at mellemskatten sænkes.
Vi vælger at genoprette dansk ulandsbistand, og vi holder hånden over uddannelsessektoren.
Vi finder, at regeringens skattestop er roden til stort set alt ondt, det skattestop, der gør, at finansloven får det udseende, som den gør.
Vi afviser Venstres skattestop med vores ændringsforslag.
Vi har valgt at disponere vores ændringsforslag på den måde, at vi på hver af paragrafferne eller på de generelle reserver afsætter en pulje til at genoprette de værste skader.
Havde vi været det, havde finansloven også set
væsentlig anderledes ud, og derfor har vi også udarbejdet vores ændringsforslag på en måde, der viser, at det kan lade sig gøre at prioritere.
Hvis jeg kort skal skitsere Det Radikale Venstres ændringsforslag i nogenlunde kronologisk rækkefølge, starter vi med det internationale område og dermed også et af regeringens forslag, som har tiltrukket sig absolut mest opmærksomhed, nok ikke så meget på grund af det realøkonomiske, men på grund af det politiske signal.
Regeringen ønskede oprindelig at nedlægge Det Danske Center for Menneskerettigheder.
Vi ønsker, at centeret fastholder sin hidtidige uafhængige status og afviser derfor den foreslåede besparelse.
Vi har tilkendegivet, at vi gerne vil være med til at kigge på eventuelle overflødige råd og nævn og puljer.
Det Danske Center for Menneskerettigheder tilhører så afgjort ikke et af disse.
Men som sagt er vi fordomsfri med hensyn til at diskutere, om der er områder, vi skal kigge på med friske øjne.
Vi var sådan set allerede i gang med manøvren, da valget kom, men vi kigger gerne videre, bare ikke når det går ud over institutioner, som udøver og udfører vigtige funktioner.
Regeringen lægger op til at spare 1 mia. kr. på ulandsbistanden.
Det vil vi ikke.
Derfor foreslår vi, at der tilbageføres 1 mia. kr. alene på ulandsbistanden.
Dertil kommer miljøbistanden.
Vi håber på et mirakel, så denne her besparelse tages af bordet, men vi må også erkende, at der nok ikke umiddelbart er et flertal for vores ændringsforslag.
Derfor har vi også ladet os inspirere af den forespørgselsdebat, der var om ulandsbistanden for en måneds tid siden, hvor der ifølge vores opfattelse var positive markeringer fra en række af Folketingets partier i forhold til den del af bistanden, der kanaliseres gennem ngo'er.
Derfor stiller vi ændringsforslag, der delvis genopretter besparelserne på ngo-bistanden.
Der var mange rosende ord den dag.
Vi håber på, at de roser måske også kan veksles til et ja til vores ændringsforslag.
Vi holder regeringen fast på finanslovaftalen fra 1999, der klart siger, at den såkaldte Miljø- Freds- og Stabilitetsramme skal udgøre ½ pct. af bruttonationalindkomsten i år 2005.
Vi synes, det er forkert at overføre støtten til Central- og Østeuropa til reserverne, hvorfor vi stemmer for ændringsforslag, der fortsat udmønter denne del af Øststøtten, lige så vel som vi selv stiller forslag om at genoprette miljøbistanden til ulandene.
Vi noterer os, at regeringen stiller ændringsforslag, der hedder »ændrede forhold vedrørende anvendelse af uforbrugte midler« med hensyn til Mifrestaen.
Jeg kan ikke helt gennemskue, hvad der ligger bag den formulering, men vi tager det som et udtryk for, at vi i fællesskab i kredsen af forligspartier, der står bag forsvarsforliget, finder en løsning på finansiering af merforbrug vedrørende forsvarets internationale indsats. Vi har også kritiseret, at udgifterne til det såkaldte ASEM-topmøde tages fra Mifresta-midlerne.
Vi antager, at den tilbageførsel, som finder sted med ændringsforslagene, er udtryk for, at der findes en løsning også på denne lille kuriositet.
Det Radikale Venstre afviser regeringens forslag om en pulje til fri og fleksibel hjemmehjælp.
Allerede i dag har kommunerne mulighed for at tilbyde frit valg af hjemmehjælp, og over 60 kommuner gør det.
Vi ønsker ikke at tvinge kommunerne til at indføre et frit valg.
Det må de selv om.
Hvad angår det sociale område, er vi part i satspuljeforliget, og vi stemmer selvsagt for alle de ændringsforslag, der opstår som følge af forliget.
Det Radikale Venstre afviser regeringens forslag om en ekstra pulje på 1,5 mia. kr. til sygehusene.
Vi er uenige i regeringens sammenkædning af flere penge til sundhed og besparelser på udviklingsbistanden.
Derfor afviser vi begge forslag.
Samtidig henviser vi til, at der i aftalen med amterne tilbage fra juni 2001 blev afsat ekstra 2,3 mia. kr. til sundhedsområdet, heraf 1,8 mia. kr. til sygehusene.
De yderligere midler til sygehusene skulle bl.a. målrettes til ekstra 20.000 operationer i 2002.
Vi er skeptiske over for denne måde, regeringen vil uddele de ekstra 1,5 mia. kr. på.
Uddelingen begynder først ved produktivitetsstigninger over 7,5 pct. i 2002.
Man kan spørge sig selv, om pengene vil blive udbetalt.
Selvfølgelig vil der være en enorm interesse
Et forslag, som Dansk Folkeparti straks vendte sig imod.
Pointen her er vel netop, at penge ikke løser alt i dansk sundhedspolitik, men at uddannelse af læger og sygeplejersker er helt afgørende for dansk sundhedsvæsen i fremtiden.
Vi stiller ændringsforslag, igen fuldt finansieret, om at tilføre flere midler til forebyggelse inden for sundhedsområdet.
I sundhedsdebatten må vi ikke kun fokusere på det spektakulære, hvor nogle partier tilsyneladende nærmest kun ønsker at overgå hinanden i, hvem der kan byde højest, men også huske det lange seje træk.
Det har vi fra radikal side ønsket at markere med et ønske om flere midler
til forebyggelse
På finansieringssiden afviser vi regeringens skattestop.
Vi foretrækker at sænke skatten på arbejde.
Vi afviser erhvervspakken, og vi fastholder nogle af de finansieringsforslag, den tidligere regering havde på arbejdsmarkedsområdet.
også på disse punkter.
På uddannelses- og forskningsområdet har vi kritiseret finansloven inderligt.
Indrømmet: Efter den såkaldte svipser er finansloven faktisk blevet bedre, men der udestår stadig meget.
Vi vil gerne hjælpe regeringen med at rette op på svipseren, og derfor stemmer vi for de af regeringens ændringsforslag, der giver mere uddannelse og forskning,
lige så vel som vi deltager i forliget om udmøntningen af de såkaldte UMTS-midler, selv om der jo er blevet bragt noget forvirring ind i det samlede billede her i løbet af debatten i dag med hensyn til, hvor stor en del af midlerne fra den her UMTS-auktion der kunne uddeles.
Men det må vi bore lidt i ved en anden lejlighed. Hvad angår uddannelsesområdet ønsker Det Radikale Venstre at gå hele vejen.
De besparelser, der står tilbage efter regeringens tilbagetog, er jo netop besparelser, der rammer de mennesker, der har sværest ved at finde vej til dygtiggørelse og uddannelse.
Derfor vender forslagene den tunge ende nedad.
Mange grupper af handicappede får deres eneste mulighed
for læring og oplysning gennem aftenskolerne.
Mange unge, der ikke kan finde ind i uddannelsessystemet, kommer i gang gennem den fri ungdomsuddannelse.
Danske traditioner for folkeoplysning betaler for en fiks idé, nemlig regeringens skattestop.
Derfor bør besparelserne på uddannelsesområdet tages af bordet, og derfor stiller vi ændringsforslag om at rette op på hele dette vigtige område.
Også på kulturområdet har regeringen været fremme med den store sparekniv.
Jeg skal ikke gå nærmere ind på forløbet
omkring de forskellige besparelser, som ikke just har været kønt.
Det kunstneriske indtryk omkring besparelserne på f.eks. biblioteksafgiften har ikke just været højt.
Vi ønsker at genoprette også denne del af finansloven.
Vi prioriterer at afsætte midler bl.a. til Statens Kunstfond.
Vi har afsat midler til bl.a. at styrke Statens Museum for Kunst og den udøvende kunstneriske virksomhed.
Miljøet er et kapitel for sig, måske det område, som regeringens finanslov er gået hårdest ud over.
Igen har vi valgt at afsætte en generel pulje til genopretning af urimelige besparelser ligesom på fødevareområdet, hvor vi også peger på at genoprette tilskuddet til Økologiens Hus.
På trafikområdet sparer regeringen på alt, undtagen hastigheden på motorvejene.
Vi ser gerne en styrkelse af den kollektive trafik, hvorfor vi afsætter midler til en generel pulje på området samt styrker forskning på området.
Derfor er det selvfølgelig godt at vide for os alle, at der i Venstres folketingsgruppe tilsyneladende er så stor ekspertise på området, at der ikke er behov for råd udefra, men alligevel.
Regeringen bryder sig ikke om uafhængige eksperter, og så er det åbenbart bedre med afhængige eksperter, så længe de sidder i Venstres folketingsgruppe.
Der er mange ændringsforslag, men der er også meget at rette op på.
Ved den generelle debat i morgen skal jeg redegøre for Det Radikale Venstres principielle synspunkter vedrørende finansloven, men jeg kan godt røbe allerede her, at vi mildest talt er kritiske.
Så har jeg vist ikke sagt for meget.